Do while sikl operatori

Agar siklning takrorlanishlar soni oldindan ma’lum bo’lmasa, ya’ni hisoblash jarayonida qaysidir o’zgaruvchining qiymatiga bo’gliq bo’lsa u holda do – while yoki while operatoridan foydalaniladi.

Do While operatorini umumiy ko’rinishi

do {  
operator;  
} while ( shart )

Bu yerda do va while xizmatchi so’zlar. ( shart ) sikl tanasi bajarilgandan so’ng, sikldan chiqish uchun tekshiriladigan shart. (mantiqiy ifoda).

Do va While sikl operatorini ishlash tartibi.

do xizmatchi so’zidan keyingi operatorlar bajariladi, keyin while xizmatchi so’zidan keyingi shart tekshiriladi. Agar shart rost (true) natija bersa do xizmatchi so’zidan keyingi operatorlar qayta bajariladi. Shart qayta tekshiriladi, bu jarayon shart yolg’on ( false) natija berguncha takrorlanadi. Qachon while xizmatchi so’zidan keyingi shart yolg’on (false ) qiymatga ega bo’lsa, boshqarilish do -while operatoridan keyingi operatorga uzatiladi.

Do While operatorlarini sikllanib qolishi.

DIQQAT: do – while sikl operatoridan, qachon while xizmatchi so’zidan keyingi ( shart) false (yolg’on) qiymat qabul qilsa chiqiladi. Ya’ni boshqarilish do – while operatoridan keyingi operatorga uzatiladi. Agar ( shart) false qiymat qabul qilmasa, do – while sikl operatoridan chiqib ketilmaydi va bu jarayon sikllanib qolish deyiladi.

**1 dan 10 gacha bo’lgan sonlarni chiqaruvchi dastur tuzilsin.**

#include <iostream>  
using namespace std;  
int main()  
{  
int i = 1; do {  
cout << i << endl i++;  
} while ( i <= 10);  
}  
return 0;