For takrorlash (sikl) operatori.

Bilamizki masalani yechish davomida bazi bir masalani javobini topish uchun bir necha bor takrorlanadi. Buni hal qilish uchun albatta bizga **takrorlash**ya’ni **sikl**operatorlari kerak bo’ladi.

## **Takrorlash operatorlari quyidagilar:**

* For
* Do .. While
* While

Siz yechayotgan masalangizni berilishiga qarab shulardan birini tanlaysiz.

## **For takrorlash operatori quyidagicha.**

For  (<ifoda1>; <ifoda2>; <ifoda3>)

<operator yoki blok>;

Bu operator amal qilishni <ifoda1> bajarishdan boshlaydi. Keyin takrorlash qadamlari boshlanadi. Har bir qadamda <ifoda2> bajariladi, agar natija 0 dan farqli yoki rost (true) bo’lsa, sikl tanasi – <operator yoki blok> bajariladi va oxirida <ifoda3> bajariladi, aks holda boshqaruv takrorlash operatoridan keyingi operatorga o’tiladi. Sikl tanasi – <operator yoki blok> sifatida bitta operator, shu jumladan bo’sh operator, yoki operatorlar bloki kelishi mumkin.

Sikl takrorlanishi davomida bajarilishi lozim bo’lgan operatorlar majmuasi sikl tanasi deyiladi. Sikl tanasi sifatida bir yoki bir nechta operatordan foydalanish mumkin. Agar sikl tanasida bir nechta operatordan foydalanmoqchi bo’lsak bu operatorlarni blok **{}**orasiga olishimiz kerak.

## **1 dan 10 gacha bo’lgan sonlarni chiqaruvchi dastur:**

#include <iostream>

**using namespace std**;

int main()

{

for (int i = 1; i <= 10; i++)

cout << i << » «;

cout << endl;

return 0;

}

Ekranda quyidagicha natija hosil bo’ladi.

**Break**– funksiyasini har qanday sikl operatoriga qo’llash mumkin. Bu funksiya sikl tugatilishini ta’minlaydi. Ya’ni boshqarilishni sikl operatoridan keyingi operatorga uzatadi.

**Continue**– funksiyasini har qanday sikl operatoriga qo’llash mumkin. Bu funksiya parametrni keyingi qiymatni qabul qilishini taminlaydi. Boshqacha so’z bilan aytganda sikl tanasi tugatiladi. Bunda siklning o’zi tugatilmaydi.