Shart operatori.

Programma tuzish mobaynida o’zgaruvchilar qiymatiga qarab u yoki bu natijani qabul qilishga to’g’ri keladi. Bu o’z navbatida programmani tarmoqlanishga olib keladi. Tarmoqlarning qaysi qismini bajarilishi ayrim shartlarga qarab aniqlanadi.

**Shart operatori:**

Shart operatori boshqarishni qaysi tarmoqqa uzatishni ta’minlaydi. Shart operatorining ikki xil ko’rinishi mavjud. Operatorning umumiy ko’rinishi va qisqa ko’rinishi.

**Shart operatorining umumiy ko’rinishi:**

if   (<shart>)

       <operator1>;

else

        <operator2>;

if agar, else aks holda ma’nolarini anglatadi.

**Shart operatorining qisqa ko’rinishi:**

if    (<shart>)

       <operator1>;

<**shart**> tekshirilishi lozim bo’lgan mantiqiy ifoda

<**operator**1> Agar shart rost (**true**) qiymatga ega bo’lsa bajarilishi lozim bo’lgan operator.

<**operator**2> Agar shart  yolg’on (**false**) qiymatga ega bo’lsa bajarilishi lozim bo’lgan operator

Shart operatori tarkibida ixtiyoriy operatordan foydalanish mumkin. Shu o’rinda shart operatoridan ham.

**Misol: Berilgan a sonini juft yoki toqligini aniqlovchi dastur.**

#include <iostream>

**using namespace std;**

int main()

{

  int a;

  cin >> a;

  if (a % 2 == 0)

     cout << «juft»;

  else

     cout << «toq»;

  return 0;

}

**Programmalashing yaxshi usuli:**

Shart operatorida doimiy ravishda bloklardan foydalanish yo’l qo’yilishi mumkin bo’lgan xatoliklarni oldini oladi.